b'\n_START_ARTICLE_\nJohn Bonham\n_START_SECTION_\nPrimers passos\n_START_PARAGRAPH_\nBonham va n\xc3\xa9ixer a Redditch, Worcestershire, Anglaterra. Va comen\xc3\xa7ar a tocar la bateria als cinc anys; va tenir el seu primer equipament r\xc3\xadtmic a l\'edat de catorze anys, un equip Premier del que no es tenen m\xc3\xa9s detalls._NEWLINE_El 1964, Bonham va formar la seva primera banda, Terry Webb and the Spiders. Tamb\xc3\xa9 tocava per a bandes locals, com The Blue Star Trio i The Senators. Va ser en aquesta \xc3\xa8poca quan Bonham decideix dedicar-se a la m\xc3\xbasica professionalment. S\'uneix a diverses bandes de poc \xc3\xa8xit, incloent-hi la banda de blues Crawling King Snakes, el cantant de la qual era Robert Plant. Durant aquell per\xc3\xadode, Bonham es guanya la reputaci\xc3\xb3 de ser el bateria m\xc3\xa9s soroll\xc3\xb3s de tot Anglaterra. En una ocasi\xc3\xb3 li van demanar que se n\'an\xc3\xa9s del Birmingham Studio perqu\xc3\xa8 tocava massa fort com per ser suportat per l\'amo, que fins i tot li va dir que no hi havia futur per a un bateria com ell. Deu anys despr\xc3\xa9s, l\'amo de l\'estudi va rebre una nota en la qual es llegia "Thanks for the career advice... " ("Gr\xc3\xa0cies pel consell professional... "), acompanyada d\'un disc d\'or de Led Zeppelin. Bonham va continuar formant part, al costat de Plant, de bandes poc reeixides fins que Tim Rose el convida formalment a ser el bateria de gira de la seva banda.\n_START_SECTION_\nLed Zeppelin\n_START_PARAGRAPH_\nJimmy Page, que a la fi seria guitarra de Led Zeppelin, volia formar una nova banda despr\xc3\xa9s de la separaci\xc3\xb3 de The Yardbirds. Amb el baixista John Paul Jones ja reclutat, la seva primera opci\xc3\xb3 com a cantant era Terry Reid. Tanmateix Reid estava treballant amb Mickie Most, i va suggerir Robert Plant, que va suggerir com a bateria a Bonham. Despr\xc3\xa9s de veure a Bonham tocar per a Tim Rose a barri de Hampstead (Londres) el juliol del 1968, Page i Peter Grant (representant del grup) es van conv\xc3\xa8ncer de qu\xc3\xa8 era l\'indicat._NEWLINE_Durant la primera gira de Led Zeppelin als Estats Units (desembre del 1968), Bonham es va fer amic de Carmine Appice, bateria de Vanilla Fudge, qui li va donar a con\xc3\xa8ixer les bateries Ludwig, marca que va utilitzar des de llavors, i amb la qual firmaria un contracte de representaci\xc3\xb3 per la resta de la seva carrera. Bonham feia servir tamb\xc3\xa9 les baquetes m\xc3\xa9s llargues i pesades del mercat, a les quals es referia com "arbres"._NEWLINE_El seu revolucionari estil \xc3\xa9s present en totes les composicions de Led Zeppelin, per\xc3\xb2 s\xc3\xb3n temes com "Immigrant Song" (Led Zeppelin III), "When the Levee Breaks" (Led Zeppelin Iv), "The Ocean" (Houses Of The Holy), i "Achilles Last Estand" (Presence) els que van marcar l\'estil de la banda. El grup el reconeix com el creador de la figura r\xc3\xadtmica del riff de "Kashmir" i del d\'"Out On The Tiles". L\'enregistrament a l\'estudi de "Misty Mountain Hop" capta perfectament el seu excel\xc2\xb7lent domini d\'aquestes din\xc3\xa0miques._NEWLINE_La seva manera de tocar ha influ\xc3\xaft en gaireb\xc3\xa9 tot bateria de hard rock/heavy metal. L\'estil de Bonham estava marcat per un "beat" molt r\xc3\xadtmic acompanyat de molt "feel", "breaks" explosius i un \xc3\xbas \xc3\xbanic de figures r\xc3\xadtmiques invertides, executades molt seguides entre el bombo i la caixa. Tot aix\xc3\xb2 combinat amb el seu atac escarpat, va fer Bonham immediatament recognoscible per a l\'oient._NEWLINE_Els seus solos de bateria, primer "Pat\'s Delight" despr\xc3\xa9s anomenat "Moby Dick" i "Over the Top", duraven prop de mitja hora, arribats a ser tocada sense baquetes per aconseguir nous efectes sonors. A les gires de Led Zeppelin posteriors al 1969 va expandir el seu equipament, incloent-hi congos, timbals simf\xc3\xb2nics i gongs simf\xc3\xb2nics. Bonham tamb\xc3\xa9 \xc3\xa9s reconegut com el primer bateria que va usar timbals sintetitzats electr\xc3\xb2nicament, que va estrenar durant la presentaci\xc3\xb3 de la can\xc3\xa7\xc3\xb3 "Kashmir" a Dallas, Texas, el 1977._NEWLINE_El 1974, Bonham va apar\xc3\xa8ixer a la pel\xc2\xb7l\xc3\xadcula de Ringo Starr Son Of Dracula, tocant la bateria a la Count Downe\'s (Harry Nilsson) backing band. Bonham va formar part d\'una multitudin\xc3\xa0ria banda de percussi\xc3\xb3, que inclo\xc3\xafa entre altres a Keith Moon (bateria de The Who) i a Starr (dels Beatles). Tamb\xc3\xa9 era col\xc2\xb7leccionista d\'autom\xc3\xb2bils esportius antics i motocicletes, que conservava a la granja de la seva fam\xc3\xadlia, anomenada The Old Hyde._NEWLINE_Per\xc3\xb2 Bonze no nom\xc3\xa9s va gravar amb Led Zeppelin. Tamb\xc3\xa9 va trobar temps per fer treball de sessi\xc3\xb3 per a altres artistes. El 1970, va tocar per a Lord Sutch al seu \xc3\xa0lbum Lord Sutch and Heavy Friends. Tamb\xc3\xa9 va gravar per al seu amic Roy Wood, a l\'\xc3\xa0lbum Wizzard ( 1979). Posteriorment tornaria als escenaris, per\xc3\xb2 aquesta vegada al costat de la banda de Paul Mccartney: Wings amb el seu \xc3\xa0lbum Back To The Egg per al tema Rockestra Theme.\n_START_SECTION_\nMort\n_START_PARAGRAPH_\nJohn Bonham va morir a la mansi\xc3\xb3 de Jimmy Page a Clewer, Windsor, el 25 de setembre del 1980 per aspiraci\xc3\xb3 de v\xc3\xb2mit, despr\xc3\xa9s d\'ingerir uns quaranta gots de vodka en menys de dotze hores. Tenia 32 anys d\'edat._NEWLINE_Despr\xc3\xa9s de la seva mort es va especular sobre una possible substituci\xc3\xb3 per reempla\xc3\xa7ar-lo a Led Zeppelin, per\xc3\xb2 finalment els integrants del grup van decidir que no es podia reempla\xc3\xa7ar i que, per tant, el grup no podia continuar existint.'